CELEX: 62020TN0374
Language: lt
Date: 2020-06-15 00:00:00
Title: Byla T-374/20: 2020 m. birželio 15 d. pareikštas ieškinys byloje KM / Komisija

3.8.2020   
            
            
               LT
            
            
               Europos Sąjungos oficialusis leidinys
            
            
               C 255/34
            
         
      2020 m. birželio 15 d. pareikštas ieškinys byloje KM / Komisija
      
      (Byla T-374/20)
      (2020/C 255/45)
      Proceso kalba: vokiečių
      
         Šalys
      
      
         Ieškovė: KM, atstovaujama advokato M. Müller-Trawinski
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. spalio 7 d. atsakovės sprendimą, priimtą kaip 2020 m. kovo 20 d.„Autorité Investie du Pouvoir de Nomination (AIPN)“ sprendimą Nr. R/627/19, kuriuo atsakovė atsisako suteikti ieškovei maitintojo netekimo pensiją, taip pat įpareigoti atsakovę, atsižvelgiant į Bendrojo Teismo pateiktą išaiškinimą, priimti naują sprendimą ir suteikti ieškovei maitintojo netekimo pensiją;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šiais pagrindais.
      
                  1.
               
               
                  Ieškinio pirmasis pagrindas
                  Pateikdama pirmąjį pagrindą ieškovė teigia, kad teisę į maitintojo netekimo pensiją suteikiantis reikalavimas priešingų lyčių poroms sudaryti santuoką, kai kitokioms poroms leidžiama bet kokia užregistruota ilgalaikės partnerystės forma, yra diskriminacinis.
               
            
                  2.
               
               
                  Ieškinio antrasis pagrindas
                  Pateikdama antrąjį pagrindą ieškovė tvirtina, kad Europos Sąjungos pareigūnų tarnybos nuostatų VIII priedo 18 straipsnis, siejamas su 20 straipsniu, yra diskriminuojantis ir todėl negaliojantis, nes dirbančiam pareigūnui pakanka vienerių santuokos metų stabiliems santykiams, dėl kurių pareigūno mirties atveju jo sutuoktiniui mokama maitintojo netekimo pensija, konstatuoti, o pareigūnų sutuoktiniams, kurie susituokia su pareigūnu tik po to, kai jis išeina į pensiją, reikia penkerių santuokos metų, kad būtų mokama maitintojo netekimo pensija.